|  |
| --- |
|  |

Notat

Dato 17. juni 2020

Administrationsgrundlag vedr. tilskud til gratis cykel- og persontransport på indenrigs færgeruter i juli 2020

1. **Grundlag for udbetaling af tilskud**

Regeringen har den 17. juni 2020 præsenteret en række initiativer, der skal understøtte danskernes muligheder for at afholde sommerferien i Danmark.

Som en del af regeringens initiativer gives mulighed for at gratis transport på alle indenrigs færgeruter i juli 2020, gældende for gående passagerer, samt passagerer, der medtager cykler.

Trafik-, Bygge- og Boligstyrelsens administration af ordningen forudsætter Finansudvalgets tiltrædelse af det dertilhørende aktstykke.

1. **Udmøntning**

Samtlige indenrigs færgeruter vil kunne blive omfattet af ordningen, dvs. færgeruter, der betjener to danske destinationer, dog med undtagelse af færgeruter/n til Færøerne. Færgeruterne mellem eksempelvis Ystad-Rønne og Helsingør-Helsingborg kan således ikke blive omfattet af ordningen. Såvel statsligt udbudte færgeruter, kommunale færgeruter og private færgeruter, der sejler mellem to danske destinationer, kan blive omfattet af ordningen.

Havnebusser, havnerundfarter, andre turbåde eller oplevelsessejladser er ikke omfattet af ordningen.

1. **Procedure**

Den enkelte færgerute skal forud for deltagelse i ordningen fremsende en ansøgning herom til Trafik-, Bygge- og Boligstyrelsen. Ansøgninger skal være Trafik-, Bygge- og Boligstyrelsen i hænde senest torsdag d. 25. juni 2020. Såfremt der er tale om udbudte færgeruter, kan trafikkøber (eksempelvis kommunen) på vegne af færgeruten fremsende ansøgningen til Trafik-, Bygge- og Boligstyrelsen.

Ansøgningen vil skulle indeholde følgende oplysninger:

*Baggrundsoplysninger:*

* Taksten for en voksen, juli 2019
* Taksten for et barn, juli 2019
* Taksten for at medbringe en cykel, juli 2019
* Antallet af henholdsvis voksne, børn og cykler, juli 2019

*Oplysninger til brug for kommende afregning af indtægtstab:*

* Forslag til afregningspris for gratis voksne juli 2020
* Forslag til afregningspris for gratis børn, juli 2020
* Forslag til afregningspris for gratis cykler, juli 2020
* Forslag til maksimumbetaling for deltagelse i sommerinitiativet

Forslaget til afregningspriser bør baseres på den enkelte kundegruppes normale købsadfærd. Sælges der eksempelvis relativt mange pensionistbilletter eller 10-turskort, eller andre rabatbilletter, bør dette afspejles i forslaget til afregningsprisen for voksne.

Maksimumbetalingen kan svare til skønnet over den indtægt, som færgeselskabet ville have haft fra gående passagerer og cykler, hvis sommerinitiativet ikke var blevet indført. Maksimumbetalingen anvendes til at sikre, at Trafik-, Bygge- og Boligstyrelsen kan overholde den samlede ramme for tilskuddet til gratis cykel- og persontransport på indenrigs færgeruter i juli 2020.

Såfremt et færgeselskab eller en trafikkøber administrerer flere forskellige færgeruter, skal der indgives én ansøgning for hver færgerute, som ønskes omfattet af ordningen. Skabelonen til brug for ansøgningen findes i administrationsgrundlagets Bilag 1.

På baggrund af ansøgningen meddeler Trafik-, Bygge- og Boligstyrelsen senest d. 29. juni 2020, hvilke færgeruter der deltager i ordningen. Ligeledes fremsender styrelsen en refusionsaftale vedr. hver færgerute med angivelse af et forslag til maksimalt refusionsbeløb.

1. **Færgerutens forpligtelser**

De færgeruter, der er omfattet af ordningen, skal i perioden 1. juli – 31. juli sikre, at gående passagerer og passagerer med cykler, kan rejse gratis med færgen. Færgen skal endvidere registrere antallet af:

* Gratis befordrede voksne
* Gratis befordrede børn, og
* Gratis befordrede cykler.

Pensionister, studerende mv., der i øvrigt normalt rejser til en rabatteret pris, medtages i opgørelsen som gratis befordrede voksne.

Færgeselskabet skal dog ikke medtage antallet af passagerer, der i forvejen medtages gratis som følge af andre rabatordninger, eksempelvis Ø-kort-ordningen.

Senest 15. august 2020 skal den enkelte færgerute/trafikkøber fremsende en afrapportering over antallet af gratis befordrede voksne, børn og cykler i juli 2020 til Trafik-, Bygge- og Boligstyrelsen. Herefter vil Trafik-, Bygge- og Boligstyrelsen forestå den konkrete refusion til færgeselskabet eller til trafikkøber. Skabelonen til afrapportering af de realiserede gratisrejser findes i Bilag 2.

Trafik-, Bygge- og Boligstyrelsen udbetaler refusionen for medtagning af gratis passagerer og cykler senest d. 31. august 2020.

Trafik-, Bygge- og Boligstyrelsen kan forud for udbetaling af refusionen anmode det enkelte færgeselskab/trafikkøber om yderligere dokumentation for opgørelsen af antallet af gratis rejser.

Færgeruterne sørger selv for markedsføring og administration af gratistransporten for egen færgerute.

**Bilag 1:**

**Ansøgning om deltagelse i Trafik-, Bygge- og Boligstyrelsens ordning vedr. gratis cykel- og persontransport på indenrigs færgeruter i juli 2020**

Det ønskes hermed at nedenstående færgerute (sæt kryds):

‬☐ tilbyder gratis færgetransport til gående passagerer og cykler i perioden d. 1/7 – 31/7 2020 med mulighed for efterfølgende hel eller delvis refusion af færgerutens indtægtstab.

Navn på færgerute/relation: \_\_\_\_

Navn på selskab/trafikkøber: \_\_\_\_

**Baggrundsoplysninger:**

Pris for voksen, juli 2019: \_ \_\_\_\_\_\_\_ \_\_\_\_

Pris for barn, juli 2019: \_\_\_\_ \_\_\_\_\_\_\_ \_\_\_\_\_\_\_\_\_\_

Pris for cykel, juli 2019: \_\_\_\_\_\_\_ \_\_\_\_\_\_\_\_\_\_

Antal befordrede voksne, juli 2019: \_\_\_\_\_\_\_\_\_\_\_\_\_\_\_\_

Antal befordrede børn, juli 2019: \_\_\_\_\_\_\_\_\_\_\_\_\_\_\_\_\_\_\_\_\_

Antal befordrede cykler, juli 2019: \_\_\_\_\_\_\_\_\_\_\_\_\_\_\_\_\_\_\_\_\_

**Oplysninger til brug for kommende afregning af indtægtstab:**

Forslag til afregningspris for gratis voksne, juli 2020:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forslag til afregningspris for gratis børn, juli 2020:\_\_\_\_\_\_\_\_\_\_\_\_\_\_\_

Forslag til afregningspris for gratis cykler, juli 2020:\_\_\_\_\_\_\_\_\_\_\_\_\_\_

Forslag til maksimumbetaling for deltagelse i sommerinitiativet:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trafik-, Bygge- og Boligstyrelsens udbetalingsbreve og anden information vedrørende ordningen bedes fremsendt på følgende e-mailadresser:

Selskab eller trafikkøber:

CVR.nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hovedadresse e-mail:

Evt. CC.-adresse:

Postadresse:

Kontonummer til indbetaling:

Underskrift:

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Dato Underskrift

Navn og titel:

**Returneres til Trafik-, Bygge- og Boligstyrelsen på** **info@tbst.dk** **senest 25. juni 2020.**

**Bilag 2:**

**Indrapportering af passagertal til Trafik-, Bygge- og Boligstyrelsens ordning vedr. gratis cykel- og persontransport på indenrigs færgeruter i juli 2020**

Navn på færgerute/relation:

Navn på selskab/trafikkøber:

Opgørelse af antal rejsende i perioden 1/7-31/7 2020:

Antal befordrede voksne, juli 2020: \_\_\_\_\_\_\_\_\_\_\_\_

Antal befordrede børn, juli 2020: \_\_\_\_\_\_\_\_\_\_\_\_\_\_\_\_\_\_

Antal befordrede cykler, juli 2020: \_\_\_\_\_\_\_\_\_\_\_\_\_\_\_\_\_\_

Undertegnede kan bekræfte, at de indmeldte tal for antal rejsende i juli 2020 er korrekt.

Underskrift:

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Dato Underskrift

Navn og titel:

**Returneres til Trafik-, Bygge- og Boligstyrelsen på** **info@tbst.dk** **senest 15. august 2020.**